470 



Gratias Tibi ago, Vir Celeberrime, insignes pro munere 

 Tuo Tentaminis luculenti de Opobalsamo, in quo tam splen- 

 dide de Rege meo Ejusque in bonas Literas amore censes. 



Ne, quaeso, dubites, me omni oblata occasione operam 

 daturum, ut Tibi constet, quanti ego faciam illustre nomen 

 Tuum et merita summa, quibus in Orbe erudito clares et 

 immortali fama clarebis. Si quid unquam erit penes me, 

 quod Tibi acceptum fore judicabo, mihi credas, velim, ejus 

 Te participem reddere mihi tam erit gratum, quam quod 

 gratissimum. Vale. 



Dabam Hafniæ die XXV. m. Maji, A. D. MDCCLXV. 



(87) Per-Illustri ae Generosissimo 

 Domino Carolo å Linné 

 Equiti aurato, S. R. M. Sueciae Archiatro 

 Celeberrimo, reliqua, 

 S. P. D. 

 J. H. E. C. de Bernstorf. 



Redditae mihi sunt Literae Tuae die XXIX mensis Ja- 

 nuarii proximi ad me perscriptae, praeclarum animi Tui in 

 me affectum uberrime significantes, eoque mihi nomine quam 

 acceptissimae. Gratias Tibi ago, Vir Celeberrime, maximas, 

 tot tantisque abs Te benevolentiae testimoniis cumulatus, 

 easque referendi si mihi unquam occasio obtinget, me sane 

 felicem existimabo. Pauca quippe sunt, quae me majore 

 voluptate afficere poterant. Quoties recordabor, meos qua- 

 lescunque de literis et scientiis bene merendi conatus Tuo 

 calculo probatos et å Te laudibus ornatos fuisse, non potero 

 quin eas Tuae in me Amicitiae soli gratus tribuam. Vehe- 

 menter autem laetor, Te aliquo in loco posuisse paucula illa, 

 quibus Yoluntatem in Te meam studiumque desideriis Tuis 

 inserviendi declarare volui potius quam potui; Id quidem est 

 quod magno mihi honori duco. Tibi Tuisque usibus, Vir 

 Clarissime, aliquid impertiri, quod ad amplificandam et illu- 

 strandam rerum Naturae, operum Creatoris summi, cogni- 



